CELEX: 62009CA0284
Language: da
Date: 2011-10-20 00:00:00
Title: Sag C-284/09: Domstolens dom (Første Afdeling) af 20. oktober 2011 — Europa-Kommissionen mod Forbundsrepublikken Tyskland (Traktatbrud — frie kapitalbevægelser — artikel 56 EF og artikel 40 i aftalen om Det Europæiske Økonomiske Samarbejdsområde — beskatning af udbytte — udbytte betalt til selskaber med hjemsted på det nationale område og til selskaber, der er etableret i en anden medlemsstat eller en stat i Det Europæiske Økonomiske Samarbejdsområde — forskelsbehandling)

10.12.2011   
            
            
               DA
            
            
               Den Europæiske Unions Tidende
            
            
               C 362/3
            
         Domstolens dom (Første Afdeling) af 20. oktober 2011 — Europa-Kommissionen mod Forbundsrepublikken Tyskland
   (Sag C-284/09) (1)
   
   (Traktatbrud - frie kapitalbevægelser - artikel 56 EF og artikel 40 i aftalen om Det Europæiske Økonomiske Samarbejdsområde - beskatning af udbytte - udbytte betalt til selskaber med hjemsted på det nationale område og til selskaber, der er etableret i en anden medlemsstat eller en stat i Det Europæiske Økonomiske Samarbejdsområde - forskelsbehandling)
   2011/C 362/03
   Processprog: tysk
   
      Parter
   
   
      Sagsøger: Europa-Kommissionen (ved R. Lyal og B.-R. Killmann, som befuldmægtigede)
   
      Sagsøgt: Forbundsrepublikken Tyskland (ved M. Lumma og C. Blaschke, som befuldmægtigede, samt professeur H. Kube)
   
      Sagens genstand
   
   Traktatbrud — tilsidesættelse af artikel 56 EF og artikel 40 i aftalen om Det Europæiske Økonomiske Samarbejdsområde — national lovgivning, som fuldt ud fritager udbytteudlodninger til moderselskaber, der er hjemmehørende i denne medlemsstat, fra kildebeskatning, mens moderselskaber, der er hjemmehørende i andre medlemsstater eller i en stat, der er medlem af EØS, kun indrømmes en sådan fuld fritagelse under betingelse af, at moderselskabets kapitalandel i datterselskabet lever op til kravet om en mindste kapitalandel i Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater (EFT L 225, s. 6)
   
      Konklusion
   
   
               1)
            
            
               Forbundsrepublikken Tyskland har tilsidesat sine forpligtelser i henhold til artikel 56, stk. 1, EF, idet den, i tilfælde, hvor den tærskel for et moderselskabs andel i et datterselskabs kapital, som er fastsat i artikel 3, stk. 1, litra a), i Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater, som ændret ved Rådets direktiv 2003/123/EF af 22. december 2003, ikke er nået, undergiver udbytte, der udloddes til et selskab, der er etableret i en anden medlemsstat, en i økonomisk forstand højere beskatning end udbytte, der udloddes til et selskab, der har hjemsted på dens område.
            
         
               2)
            
            
               Forbundsrepublikken Tyskland har tilsidesat sine forpligtelser i henhold til artikel 40 i aftalen om Det Europæiske Økonomiske Samarbejdsområde af 2. maj 1992, idet den undergiver udbytte, der udloddes til et selskab, der er etableret i Republikken Island eller Kongeriget Norge, en i økonomisk forstand højere beskatning end udbytte, der udloddes til et selskab, der har hjemsted på dens område.
            
         
               3)
            
            
               Forbundsrepublikken Tyskland betaler sagens omkostninger.
            
         
      (1)  EUT C 256 af 24.10.2009.